Očor

Očor (, ) om Venäman lidn Permin randan suvipäivlaskmas. Se om Očoran ümbrikon (vhesai 2025 lidnümbrikon, edel 2019. vot — rajonan) administrativižeks keskuseks da palaks.

 Istorii 
Eländpunktan aluz om pandud vl 1759 kuti Stroganovad-torgovanoiden Očoran raudtegim, nimitihe jogen mödhe. Vspäi 1918 Očoran mašiništonsauvondtegim radab sen alusel, ende tegi bul'dozeroid, torvenpanijoid, pästab štangoid-pompid, mugažo valamiž-mehanine ceh om olmas. Žilo sai lidnan statusad vl 1950.

Lidnan toižed sarakod oma mecan ümbriradmine (pilindmaterialad, mebel') i sömtegimišt (maidtegim, leibkombinat, alkogolitomiden jomižiden tegim). Pen' Očoran GES radab (0,4 MVt vägevudenke).

 Geografijan andmused 
Lidn sijadase ümbrikon päivnouzman keskuzpalas, Očor-jogen keskjoksmusen randoil (82 km pitte, Kaman oiged ližajogi), 150 m ü.m.t. keskmäižel korktusel.

Matkad Permihesai om ühesakümne kaks' kilometrad päivnouzmha orhal vai 110 km avtotedme. Lähembaine lidn da raudtestancii om Vereščagino 21 km pohjoižhe orhal vai 25 km avtotedme.

Očor oli lidnankundan üks'jäižeks eländpunktaks. Lidnankund oli vll 2004−2019.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 14 238 ristitud, vn 2021 — 14 385 ristitud. Kaik 14 240 eläjad oli lidnas vl 2017. Kaikiš suremb lidnan ristitišt oli 16 400 eläjad vl 1989.

Ortodoksižen hristanuskondan kaks' jumalanpertidOčoran pühäpertid sobory.ru-saital.  oma kaičenus i avaitud lidnas: Mikoi-arhangelan (om saudud vll 1830−1835) i vanhuskolaižiden Jumalanmaman Emäganpäivän (om saudud vl 1911 vai sen möhemba) jumalanpertid.

Lapsiden opendusen aluzkundad oma päivkodid, keskškolad. Stroganovan kolledžStroganovan kolledžan oficialine sait (strogankolledj.nubex.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnankundan lehtpoled Očoran ümbrikon oficialižel ocherskiy.ru-saital. 

Kategorii:Venäman lidnad
Kategorii:Eländpunktad kirjamišton mödhe
Kategorii:Permin randan lidnad
*